31/10/2022 | Administración LocalProvincial
Deputación Provincial da Coruña
Servizo de Promoción Económica, Turismo e Emprego. Sección de Promoción Económica e Emprego
Resolución número 4486 de data 26/10/2022 pola que se modifica a rp núm.33575 de data 27/07/2022 pola que se aproba a concesión provisional de subvencións correspondentes ao programa fo028a/2022

Don VALENTÍN GONZÁLEZ FORMOSO, Presidente da Deputación Provincial da Coruña, Primeiro.- Con data 27 de xullo emitiuse resolución de concesión provisional (núm.2022/33575) que foi obxecto de publicación no BOP núm.143, de 29 de xullo de 2022. Segundo.- Durante o prazo de alegacións, pola unidade xestora apreciáronse erros aritméticos na documentación que consta no expediente, e procedeuse a realizar unha nova distribución das cantidades de acordo a puntuación correcta alcanzada por cada unha das entidades e aplicando o baremo establecido segundo as bases. Asi mesmo, detectáronse erros na redacción da resolución de concesión provisional. Terceiro.- Constan no expediente os informes da Unidade Xestora do programa e do Servizo de Fiscalización. Vistos os antecedentes sinalados, así como as disposicións legais de aplicación, Modificar a Resolución da Presidencia nº 33575/2022 de 27 de xullo, pola que se aproba a concesión provisional de subvencións do dito programa, no sentido seguinte: 1º Onde di: Primeiro.- Por acordo do Pleno da Corporación do 30 de decembro de 2020 aprobouse a modificación da Ordenanza xeral de subvencións e transferencias da Deputación da Coruña, e no BOP núm.36 de 24 de febreiro de 2021 publicouse o seu texto integro e consolidado. Así mesmo, por R. P. nº 14.882 do 23 de marzo de 2022 aprobáronse as Bases reguladoras do Programa FO028A: CONVOCATORIA DO PROGRAMA DE SUBVENCIÓNS DE AGRICULTURA DIRIXIDO ÁS ENTIDADES ASOCIATIVAS AGRARIAS E LABREGAS DA PROVINCIA DA CORUÑA PARA ACTIVIDADES DURANTE O ANO 2022 “Por acordo da Xunta de Goberno do 1 de febreiro de 2019 aprobáronse as Bases Reguladoras Xerais das convocatorias de subvencións dirixidas a Entidades, da Deputación Provincial da Coruña, ano 2021 publicadas no BOP número 72 do 15 de abril de 2019” Debe dicir: Primeiro.- Por acordo adoptado polo Pleno Corporativo do 30 de xullo 2021 a Deputación da Coruña aprobou a modificación da súa Ordenanza xeral de subvencións e transferencias, cuxo texto definitivo se publicou no BOP núm.150, do 10 de agosto de 2021. Así mesmo, por Resolución de Presidencia do 23 de marzo de 2022 aprobáronse as Bases reguladoras do Programa FO028A: Convocatoria do programa de subvencións de agricultura dirixido ás entidades asociativas agrarias, labregas e forestais da provincia da Coruña para actividades durante o ano 2022 2º Onde di: 2.- Conceder provisionalmente as subvencións aos concellos/entidades que se relaciona no Anexo 2, polos importes que se indican, con cargo á partida orzamentaria 0510/4141/481, sendo o importe total proposto de 153.295,60€. Debe dicir: 2.- Conceder provisionalmente as subvencións as entidades que se relaciona no Anexo 2, polos importes que se indican, con cargo á partida orzamentaria 0510/4141/481, sendo o importe total proposto de 231.693,38€. 3º Onde di: 3.- Conceder provisionalmente as subvencións aos concellos/entidades que se relacionan no Anexo-3, condicionadas polos motivos que se indican, que deberán ser emendados polos solicitantes no prazo de dez días hábiles que se sinala máis adiante. Debe dicir: 3.- De acordo co principio de garantía e para respectar os dereitos dos solicitantes, conceder as solicitudes de subvencións que se formularon contra a conta 623 (servizos profesionais independentes), dado que a natureza dos gastos incluídos na mesma, encaixa na propia natureza da convocatoria.4º Onde di: 4.- Desestimar as solicitudes que figuran no Anexo 4 por non acadar a puntuación mínima establecida, fixada pola Comisión Técnica para a concesión das subvencións. Debe dicir: 4.- Desestimar as solicitudes que figuran no Anexo 3 por non acadar a puntuación mínima para a concesión das subvencións segundo as Bases da convocatoria.5º Onde dí: Total solicitado 9.957,13€ Total concedido 153.295,60€ FO028A: CONVOCATORIA DO PROGRAMA DE SUBVENCIÓNS DE AGRICULTURA DIRIXIDO ÁS ENTIDADES ASOCIATIVAS AGRARIAS E LABREGAS DA PROVINCIA DA CORUÑA PARA ACTIVIDADES DURANTE O ANO 2022 Total concedido 30.900,00€ Debe dicir: Total solicitado 35.638,91€ Total concedido 231.693,38€ Polo tanto, o texto definitivo da resolución será o seguinte: Primeiro.- Por acordo adoptado polo Pleno Corporativo do 30 de xullo 2021 a Deputación da Coruña aprobou a modificación da súa Ordenanza xeral de subvencións e transferencias, cuxo texto definitivo se publicou no BOP núm.150, do 10 de agosto de 2021. Así mesmo, por Resolución de Presidencia do 23 de marzo de 2022 aprobáronse as Bases reguladoras do Programa FO028A: Convocatoria do programa de subvencións de agricultura dirixido ás entidades asociativas agrarias e labregas da provincia da Coruña para actividades durante o ano 2022 A dita convocatoria foi publicada no BOP nº 58 do 25 de marzo de 2022 e o prazo de presentación de solicitudes finalizou o día 29 de abril de 2022 ás 14:00 horas. Segundo.- A totalidade das solicitudes referidas nesta resolución foron presentadas dentro do prazo establecido na convocatoria e, agás as non admitidas, cumpren cos requisitos establecidos nela. Modificáronse os orzamentos naqueles casos que incluían gastos non subvencionables segundo a convocatoria. Os solicitantes poden consultar os orzamentos definitivos accedendo ao expediente telemático. Terceiro.- Na partida orzamentaria 0510/4141/481 do Orzamento Xeral desta Deputación para o exercicio corrente, existe consignación orzamentaria para facer fronte á concesión das subvencións propostas. Cuarto.- Constan no expediente os informes da Unidade Xestora do Programa e do Servizo de Fiscalización. Vistos os antecedentes sinalados, así como as disposicións legais de aplicación, RESOLVO: 1.- Non admitir as solicitudes que figuran no Anexo 1, polos motivos que se indican.2.- Conceder provisionalmente as subvencións as entidades que se relaciona no Anexo 2, polos importes que se indican, con cargo á partida orzamentaria 0510/4141/481, sendo o importe total proposto de 231.693,38€. 3.- De acordo co principio de garantía e para respectar os dereitos dos solicitantes, conceder as solicitudes de subvencións que se formularon contra a conta 623 (servizos profesionais independentes), dado que a natureza dos gastos incluídos na mesma, encaixa na propia natureza da convocatoria.4.- Desestimar as solicitudes que figuran no Anexo 3 por non acadar a puntuación mínima para a concesión das subvencións segundo as Bases da convocatoria.5.- Autorizar ás entidades que o solicitaron para que poidan concertar a execución do obxecto da subvención con persoas vinculadas á entidade, cumprindo os requisitos establecidos nas bases reguladoras desta convocatoria e no artigo 29.7. d da Lei 38/2003, do 17 de novembro, xeral de subvencións (O importe subvencionable non pode exceder do custo incorrido pola entidade vinculada. A acreditación do custo realizarase na xustificación nos mesmos términos establecidos para a acreditación dos gastos do beneficiario). 6.- Publicar a presente resolución provisional no Boletín Oficial da co que se entenderá notificada aos interesados, de acordo co no artigo 45.1. b. da Lei 39/2015, de 1 de outubro, do Administrativo Común das Administracións Públicas. A título informativo, publicar esta resolución na páxina web da Deputación.7.- Abrir un prazo de 10 días hábiles, contados a partir do día seguinte ao da publicación da presente resolución provisional no Boletín Oficial da Provincia, para que os solicitantes poidan comunicar, se é o caso, o desistencia da solicitude, presentar solicitude de reformulación, alegacións ou emenda de erros. Transcorrido o devandito prazo de 10 días sen que por parte dos solicitantes se desista expresamente, a subvención considerarase aceptada tacitamente.8.- A presente resolución provisional non xera dereito ningún a favor dos beneficiarios propostos. Só a publicación da resolución definitiva xerará estes dereitos. ANEXO 1- Non admitidas Total solicitado 35.638,91€ Total concedido 231.693,38€ A Coruña, 27 de outubro de 2022. O presidente, A secretaria Valentín González Formoso Amparo Taboada Gil